FXit – Bladsy 3 – Afrikaans/English: Lesse/programme vir dinamiese kinder- en tienerbediening
Author FXit.lessewatleefPosted on Augustus 28, 2018 Augustus 27, 2018 Leave a comment on Wat maak Sondagskool effektief?
Is alles reg met die erediens?
Dis tog eienaardig hoe dinge verander, dink ek die Sondag in die kerk. Dit was die begin van Junie en 'n tipiese sonskyndag in Pretoria. Ons was in 'n "ander" kerk vir 'n spesifieke rede. Dit was 'n gesinsdiens en ons ken die prediker.
Ek kyk na die mense om my – hoe gemaklik almal met mekaar omgaan – en ek dink hoe het 'n mens se siening van baie dinge verander. As kind is ek geleer die kerkgebou is die Here se huis (en hoor my lied, ek het dit geglo). Daar gedra jy jou anders as normaalweg. Jy praat nie, jy lag nie, jy trek spesiale klere aan en jy glo die dominee, al sê hy wat.
Ná kerk oor 'n lekker koppie cappucino deel ons gedagtes oor ons ervaring van die diens. "Ek kan dit nie verstaan nie," sê ek vir my man, "dat elke preek nie elke Sondag op dié manier gedoen kan word nie. Dis mos lekker." (O ja, en kerk was nie lekker toe ek klein was nie.)
Die boodskap van dié dag is so aangebied dat dit oud en jonk se aandag boei. Suiwer Woorduitleg en -toepassing, maar só dat elkeen die betekenis vir hier en nou kan verstaan. Jy word deel van die Bybelkarakters se storie – jy stap in hulle sandale in Pretoria se strate.
Sulke goed laat my wonder oor wat die regte ding is. Tans is die erediens in die meeste kerke vir 'n sekere generasie bedoel – breedweg beskryf as grootmense. Die res is elders – in ouderdomsgroepe verdeel.
In my kleintyd was dié soort segregasie nie eredienskultuur nie – dit was net sosiale kultuur. Kinders was nie deel van grootmense se geselskap nie. Ek onthou die kere wat ek wel binne hoorafstand was en die gesprek oor sekere sake soos swangerskap gegaan het, wat my ma sou sê "Bossies het ook ore." Dan het hierdie bossie haar ore gespits, want dis ongeveer die enigste vorm van seksvoorligting wat haar beskore was.
Vandag is dit eintlik andersom. Sosiale kultuur sluit kinders in. Hulle bydrae in 'n geselskap kry prioriteit. Jy's nog besig om vir die vrou te verduidelik waar sy drie boksies tandepasta vir die prys van twee kan kry, dan draai sy haar kop weg om met al haar aandag na haar driejarige te luister.
So, waarom gebeur dieselfde generasievermenging nie ook in die erediens nie? Klein en groot praat mos dieselfde taal. Nou hoor ek mense sê die taal is te hoog. Of hulle sê die inhoud is onverstaanbaar vir kinders.
Die Bybel is deur volwassenes vir volwassenes geskryf. Die inhoud is egter vir klein en groot bedoel. Daarom is God se bedoeling dat 'n leraar hierdie boodskap op 'n verstaanbare manier aan klein en groot moet oordra. Of hoe?
Kom ons gesels hieroor. Dink jy die manier van Woordbediening is reg soos dit is, of wat alles behoort te verander?
Author FXit.lessewatleefPosted on Augustus 8, 2018 Augustus 8, 2018 Leave a comment on Is alles reg met die erediens?
Author FXit.lessewatleefPosted on April 4, 2018 Maart 26, 2018 Leave a comment on Tieners soek antwoorde – nie Bybeltekste nie
Author FXit.lessewatleefPosted on Maart 27, 2018 Maart 25, 2018 Leave a comment on HELP! skree die tiener se pa
GRATIS vir 12 dae: Lesse vir kleuterkerk, kleuterskool en Sondagskool
FXit bied vir die eerste keer 'n gratis lesbundel aan in die vorm van 'n e-boek: Lesse wat Leef se Kleuterreeks, met 25 aktiwiteitslesse.
Sketse en hulpmiddels is ingesluit, asook wenke vir dinamiese kleuterbediening.
Stuur net die woord "Kleuterlesse" na info@fxit.co.za en ons sal jou kontak.
Die aanbod geld slegs vanaf 7 tot 19 Maart.
Author FXit.lessewatleefPosted on Maart 6, 2018 Leave a comment on GRATIS vir 12 dae: Lesse vir kleuterkerk, kleuterskool en Sondagskool
Author FXit.lessewatleefPosted on Maart 1, 2018 Maart 1, 2018 Leave a comment on My lewe het radikaal verander
Toe leer die ryk vent iets van armoede
"Ou seun, ek en jy gaan hierdie vakansie na 'n plek waar jy nog nooit was nie. Ek wil jou iets leer."
Die pa was stinkryk en hy wou sy seun gaan wys hoe mense leef wat baie arm is. Hulle gaan toe vir 'n week op 'n plaas in Lesotho kuier waar die mense baie eenvoudig leef.
Op pad terug vra die pa: "En toe, hoe voel jy oor die week wat verby is?"
"Die lekkerste vakansie wat ek nog gehad het, dankie Pa. Die mense lag so baie en hulle doen die coolste goed. Het Pa gesien hulle het viér honde en ons het net een?"
"Ja, maar het jy gesien hulle leef darem anders as ons?"
"Jip. Ons het 'n swembad wat tot in die middel van ons tuin kom, maar hulle s'n is 'n moewiese dam waarin daar glad eende ook swem. Ons tuin het 'n muur om en hulle tuin gaan so ver as wat jy kan sien. Ons koop ons kos by winkels, maar hulle gaan haal hulle s'n sommer in die tuin. En het Pa gesien waar kom hulle melk vandaan? Amaaazing!"
Die pa se wind was uit sy seile. Nog meer toe hy sy seun se opregte dankie hoor: "Dankie dat Pa my gaan wys het hoe arm ons is."
Kinders ontdek ware rykdom in die Woord alleen. Praktiese hulpmiddels by www.fxit.co.za.
Author FXit.lessewatleefPosted on Februarie 21, 2018 Leave a comment on Toe leer die ryk vent iets van armoede
Kerk: Moenie SONA uitstel
Die kerk moet bykom. Die kerk moet na ons luister. Die kerk moet ons behoeftes aanspreek.
Dis die jeug wat so praat. Hulle vra Sien Ons Nood Asseblief. Miskien is hierdie SONA kreet te "sag"? Of is geestelike leiers en jeugwerkers se opvangs nie op die regte golflengte nie?
Die jeug se begeertes (dit wat hulle "soek") is sterker as hulle behoeftes (dit wat hulle nodig het). Hulle Nood kan dus misgekyk word – deur hulleself en deur opvoeders of mentors.
Begeertes is gewoonlik impulsief en selfsugtig. Om dit aan te spreek kan 'n short term fix wees, terwyl behoeftes eintlik diep gewortel is en moeilik om te ontleed of aan te spreek.
Dikwels is jeugwerkers gewoon nie gewillig of toegerus om te onderskei tussen behoeftes en begeertes nie. Dis maklik om op die begeertes te fokus en só 'n kleurvolle en cool "godsdiens" te skep wat die skares lok, maar sonder diepte en Waarheid.
God het die mens as sy beeld gemaak en daarom is dit elke mens se diepste behoefte om Hom te leer ken. "God het hulle gemaak om Hom te soek, al sou hulle ook moes rondtas om Hom te kry" (Han 17:27).
'n Nuwe president is nie die grootste behoefte in hierdie land nie. Maar 'n nuwe benadering tot jeugbediening kan 'n groter verskil as enige staatshoof maak…
Hulpmiddels vir jeugbediening www.fxit.co.za.
Author FXit.lessewatleefPosted on Februarie 7, 2018 Leave a comment on Kerk: Moenie SONA uitstel
Author FXit.lessewatleefPosted on Januarie 25, 2018 Leave a comment on NUUT: Motivering/toerusting vir Sondagskoolleiers
Author FXit.lessewatleefPosted on Januarie 23, 2018 Leave a comment on Nuwe Energie in die Sondagskool